Document ID: /fineweb-2-swissfilter-quality_10-filterrobots/filtered/01308.jsonl.gz/1148

Kuzhinier
Rene RexhepiKuzhinier
Në një pllakë të nxehtë të shporetit e rrah një vezë të madhe pate. Një grusht barishte të vëna në një pjatë të vogël presin për t`u shpërndarë mbi vezën e fërguar. Janë këto momente kur mysafiri në restorantin Noma ndjehet sikur në përrallën “Rrobat e reja të perandorit”. Në mesin e mysafirëve nuk ka vetëm “Foodies”, siç quhen ndryshe turistët, për të cilët atraksionet turistike duhet të jenë patjetër me disa yje, por edhe festues ditëlindjesh apo dasmash si dhe kuzhinierë dhe gastronomë.
Ata e regjistrojnë çdo detaj, çdo kombinacion. Kështu, restoranti Noma në vitet e kaluara ka qenë jo vetëm restoranti më i mirë në botë, sipas një liste legjendare të San-Pellegrinos por edhe restoranti më me ndikim, shkruan “Die Presse”.
Rene Rexhepi (René Redzepi) ka themeluar në Kopenhagë kuzhinën e re te gjelbër nordike, e mbështetur fuqishëm në përbërësit vendorë, gatime të përcaktuara në mënyrë strikte sipas sezonit dhe që përdor perime, barishta dhe bimë të cilat kuzhina nuk i njeh ose i ka harruar. Kjo kuzhinë e tij është cituar, kopjuar dhe zhvilluar më tutje.
Ekipi i Rexhepit tashmë po punon për kthimin e restorantit në vendin e parë, para së gjithash, e reçeta të reja. Danezi me rrënjë kosovare (kështu e quan “Die Presse” tetovarin) është duke e përgatitur një libër të ri gatimi. Dhe, ka kohë që programi i trajnimit në kuzhinën e tij është bërë kolegj elitar. Janë me dhjetëra kuzhinierë të rinj që konkurrojnë, për të fituar shansin që për pak muaj të mësojnë dhe provojnë punën në këtë restorant.
Çdo të shtunë, pasi të mbyllë dxyert restoranti, ata prezantojnë një numër idesh dhe gjellërash të reja. Aty hahet deri në orët e hershme të mëngjesit, diskutohet çdo detaj i gjellës së provuar dhe, natyrisht, ngapak edhe pihet. Përballë restorantit qëndron një anije ku, me mbështetjen e shtetit, Rexhepi ka ngritur një laborator ushqimi. Aty bëhen eksperimente, maten, vlerësohen ushqimet. Të gjitha këto, Rexhepi dhe kuzhinierët e tij ua tregojnë personalisht çdo mysafiri të interesuar. Rene Rexhepi është Steve Jobs i kuzhinës botërore. Dhe kjo nëkupton edhe fokusimin në marketingun e përsosur, por jo vetëm në të.
Biografi e shkurt
- Emri MbiemriRene Rexhepi
- Prejardhja:Kopenhaga-Danimarkë
- Vendi ku vepron:Kopenhaga-Danimarkë
- Profesioni:Kuzhinier
- Kontakti www.twitter.com/reneredzepinoma
E-Diaspora
- Një grua shqiptare humb jetën gjatë pushimeve në Zvicër 43-vjeçarja kishte shkuar në pushime me familjen e saj, por ndërroi jetë në Zvicër ...
- Dy shqiptarë të vdekur nga shembja e urës në Itali Kjo ambasadë njofton se Marjus Djerri dhe Edi Bokrina janë dy të rinjtë mes 37 viktimave...
- Shembja e urës në Gjenovë: Një shqiptar i lënduar dhe një i humbur Shqiptarë që jetojnë në Gjenovë të Italisë bëjnë të ditur se një shqiptar është në spital,...
Jeta në Zvicër
- Sa persona kanë shkuar për xhihad nga Zvicra? Numri i udhëtarëve të motivuar nga xhihadi që shkojnë ose aktuaisht janë në zonat e konfliktit...
- Në Zvicër ndalohen tri modele të veturave gjermane me naftë Agjencia Zyrtare e Rrugëve në Zvicër (FEDRO) ka marrë vendim që nga kjo e premte (sot)...
- Diskriminimi për shkak të orientimit seksual: drejt rritjes së mbrojtjes Në mbledhjen e tij të datës 15 gusht 2018, Këshilli Federal u njoftua me draftin e...